Στη διαγραφή στελέχους της, προχώρησε η Νέα Δημοκρατία εξαιτίας εξαιρετικά εμπρηστικών δηλώσεων του, που είχε αναρτήσει στα social media το τελευταίο διάστημα.

Ο Κωνσταντίνος Ηλιόπουλος είναι ο αστυνομικός ο οποίος και σε σχόλιό του στα μέσα κοινωνικής δικτύωσης έγραψε: «Η Ελλάδα από αύριο θα κυβερνιέται ΑΠΟΚΛΕΙΣΤΙΚΑ με την ισχύ των γκλομπς μας».

Σε άλλη του ανάρτηση ο ίδιος γράφει: «Κυριάκο ΜΗΤΣΟΤΑΚΗ κυβέρνησε τη χώρα και τους Έλληνες όπως γουστάρεις!!! Τα ΜΑΤ είναι δίπλα σου γιατί ΕΜΕΙΣ είμαστε το Κράτος».

Τη σχετική ανακοίνωση της διαγραφής του έκανε γνωστή ο γραμματέας της ΝΔ, Λευτέρης Αυγενάκης.

Πηγή: Onetv.gr